নানা চেষ্টা করেও কিছু বেসরকারি বিশ্ববিদ্যালয়কে নিয়মের মধ্যে আনতে পারছে না সরকার। আইন অনুযায়ী, বেসরকারি বিশ্ববিদ্যালয় পরিচালনার জন্য সার্বক্ষণিক উপাচার্য ও কোষাধ্যক্ষ থাকা বাধ্যতামূলক ও অপরিহার্য। অথচ দেশে শিক্ষা কার্যক্রম পরিচালনা করা ৯১টি বেসরকারি বিশ্ববিদ্যালয়ের মধ্যে এখন ২১টিতেই উপাচার্য নেই। কোষাধ্যক্ষ নেই ৪৯টিতে। আর সহ-উপাচার্য ছাড়াই চলছে ৭০টি বেসরকারি বিশ্ববিদ্যালয়।